सुराज में आवास की मांग सबसे ज्यादा
धमतरी | लोक सुराज अभियान के तहत 26 से 28 फरवरी तक प्रशासन ने ग्राम पंचायतों में शिविर लगाया। इस दौरान समस्या, शिकायतों से संबंधित हजारों ग्रामीणों ने आवेदन दिए। तीन दिनों में प्रशासन को 1 लाख 91 हजार 614 आवेदन मिले हैं। सबसे ज्यादा आवेदन प्रधानमंत्री आवास के आए हैं।
आवेदनों में से 30 से 35 फीसदी आवेदन सिर्फ आवास के हैं। इसके अलावा पेंशन, गरीबी रेखा में नाम जोड़ने, पट्टा देने, नाली निर्माण कराने की मांग भी ज्यादा हैं। पंचायतों में समाधान पेटी भी रखी गई थी, जिनमें 7 हजार से अधिक आवेदन मिले हैं। जनपद पंचायत धमतरी को 23 हजार 965 आवेदन मिले हैं। कलेक्टर ने आवेदनाें पर कार्रवाई शुरू करने के निर्देश दिए हैं।
अभी कम्प्यूटर में प्रविष्टि चल रही है। 3 अप्रैल से समाधान शिविरों में बचे आवेदनों पर कार्रवाई होगी। यदि योजना के तहत आवेदक का काम संभव होगा, तो निराकरण वैसे ही हो जाएगा। डाॅ. सीआर प्रसन्ना, कलेक्टर धमतरी
hin_Deva hin_Deva hin_Deva hin_Deva